|  |  |
| --- | --- |
| Lënda: Fizikë viti I gjimnaz | |
| Tema: **FORCA DHE LËVIZJET** | Koha e realizimit: Java e parë e tetorit |
| Përgatiti: | Nga SHM |

|  |  |  |  |  |  |
| --- | --- | --- | --- | --- | --- |
| **Përmbajtjа  (dhe nocionet)** | **Standardet për vlerësim** | **Data e realizimit** | **Skenari për orën mësimore** | **Mjetet** | **Përcjellja e përparimit** |
| **Lëvizje mekanike**  (trajektorja, rruga e përshkuar, zhvendosje, pikë materiale, sistem referues, trup referues, relativiteti i lëvizjes) | * Dallon trajektoren/rrugën, rrugën e përshkuar, zhvendosjen dhe e identifikon zhvendosjen si madhësi vektoriale. | 10  2.10.2025 | ***Aktiviteti hyrës (10 min)***   1. Nxënësit analizojnë dhe diskutojnë rrugën e përshkuar dhe distancën ndërmjet pozitës fillestare dhe përfundimtare, në një situatë reale të paraqitur në fotografi. Në tabelë, me ndihmën e projektorit, paraqitet një hartë e thjeshtë: shtëpia e Elenës (në origjinën e koordinatave), stacioni i autobusit 400 m në veri, salla e sportit 300 m në lindje të stacionit dhe parku 300 m në perëndim të stacionit të autobusit. Nxënësit identifikojnë dallimin ndërmjet rrugës së përshkuar dhe distancës në situatat konkrete.   **Aktivitetet kryesore (20 min)** 2. Nxënësit, në një diskutim të hapur dhe analizë të shembullit nga aktiviteti paraprak, përkufizojnë trajektoren, rrugën e përshkuar dhe madhësinë e zhvendosjes. 3. Nxënësit ndahen në 8 grupe me nga katër nxënës. Dy grupe marrin të njëjtën detyrë. Secili grup merr një rrjet koordinativ të situatës që analizon. Secili grup merr mjetet e nevojshme dhe detyrën për punë.   * Nxënësit e grupit të parë përcaktojnë trajektoren, rrugën e përshkuar dhe madhësinë e zhvendosjes kur Drenusha lëviz nga shtëpia deri te stacioni i autobusit, i cili gjendet 400 m në veri të shtëpisë. * Nxënësit e grupit të dytë përcaktojnë trajektoren, rrugën e përshkuar dhe madhësinë e zhvendosjes kur Drenusha lëviz nga shtëpia deri te stacioni i autobusit, i cili gjendet 400 m në veri të shtëpisë, pastaj 300 m në perëndim drejt parkut. * Nxënësit e grupit të tretë përcaktojnë trajektoren, rrugën e përshkuar dhe madhësinë e zhvendosjes kur Drenusha lëviz nga shtëpia deri te stacioni i autobusit, i cili gjendet 400 m në veri të shtëpisë, pastaj 300 m në perëndim drejt parkut dhe kthehet drejtpërdrejt në shtëpi. * Nxënësit e grupit të katërt përcaktojnë trajektoren, rrugën e përshkuar dhe madhësinë e zhvendosjes kur Drenusha nis të lëvizë nga stacioni i autobusit drejt sallës së sportit, kthehet në shtëpi dhe përsëri shkon te stacioni i autobusit.   4.Grupet që punojnë me të njëjtën detyrë i ndajnë rezultatet e fituara dhe i diskutojnë së bashku. Një nxënës nga secili grup i dyfishtë i prezanton rezultatet.  5.Nxënësit, përmes analizës dhe diskutimit të hapur mbi rezultatet e fituara nga grupet e ndryshme, nxjerrin përfundimin se rruga e përshkuar gjithmonë është më e madhe ose e barabartë me madhësinë e zhvendosjes dhe se zhvendosja, përveç madhësisë, ka edhe drejtim e kahje, pra është një madhësi vektoriale.  **Aktiviteti përfundimtar (5 min)** 6. Nxënësit përgjigjen në pyetjet: Si zbatohet ky rregull kur këmbësorët ose automjetet lëvizin nëpër qytet? Çfarë ndryshon në këtë rast? 7. Nxënësit marrin detyrë shtëpie: Të bëjnë një shembull personal nga jeta e përditshme ku rruga e përshkuar është më e madhe se zhvendosja dhe të tregojnë arsyet që çojnë deri tek kjo.  **Reflektim (10 min)** Nxënësit përgjigjen në një pyetje të shkurtër kuizi, të dhënë në mënyrë elektronike.   * Agimi niset nga pika A dhe lëviz deri në pikën B sipas trajektoreve të shënuara. a. Sa rrugë përshkon Toni? b. Sa është zhvendosja e tij në të dy rastet? c. Pse rezultatet janë të ndryshme?     A=B)  B)  A  b)  a)  Nxënësit marrin informacion kthyes (feedback) për rezultatet nga kuizi i realizuar. | * tabelë, projektor, markera me ngjyra * prezantim * telefona celularë * kuiz i përgatitur në platformën TEAMS | * Përdorimi i terminologjisë shkencore. * Pjesëmarrja në diskutim. * Aktiviteti gjatë punës në grup. * Aftësitë e prezantimit. * Zbatimi i të nxënit në situata reale. |